《赴野渡招赏桂》
宋代·卫宗武

插架金英喷月光，园中列树更堂堂。
信从天上灵根出，染得古来诗句香。
今度花迟前度发，三分秋占二分强。
主人健笔供模写，压倒当年苏与黄。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。